CELEX: 31994D0344
Language: el
Date: 1994-04-27 00:00:00
Title: 94/344/ΕΚ: Απόφαση της Επιτροπής της 27ης Απριλίου 1994 για τη θέσπιση υγειονομικών όρων και καθεστώτος κτηνιατρικής πιστοποίησης για την εισαγωγή από τρίτες χώρες μεταποιημένων ζωικών πρωτεϊνών και προϊόντων που περιέχουν τις εν λόγω πρωτεΐνες και τα οποία προορίζονται για κατανάλωση από τα ζώα (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0344

94/344/ΕΚ: Απόφαση της Επιτροπής της 27ης Απριλίου 1994 για τη θέσπιση υγειονομικών όρων και καθεστώτος κτηνιατρικής πιστοποίησης για την εισαγωγή από τρίτες χώρες μεταποιημένων ζωικών πρωτεϊνών και προϊόντων που περιέχουν τις εν λόγω πρωτεΐνες και τα οποία προορίζονται για κατανάλωση από τα ζώα (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 154 της 21/06/1994 σ. 0045 - 0052 Φινλανδική ειδική έκδοση: Κεφάλαιο 3 τόμος 58 σ. 0122  Σουηδική ειδική έκδοση: Κεφάλαιο 3 τόμος 58 σ. 0122 

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Απριλίου 1994 για τη θέσπιση υγειονομικών όρων και καθεστώτος κτηνιατρικής πιστοποίησης για την εισαγωγή από τρίτες χώρες μεταποιημένων ζωικών πρωτεϊνών και προϊόντων που περιέχουν τις εν λόγω πρωτεΐνες και τα οποία  προορίζονται για κατανάλωση από τα ζώα (Κείμενο που παρουσιάζει ενδιαφέρον για τον ΕΟΧ) (94/344/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους  προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), και ιδίως το άρθρο 10 παράγραφος 2 στοιχείο γ),  Εκτιμώντας:  ότι, βάσει του παραρτήματος Ι κεφάλαιο 6 της οδηγίας 92/118/ΕΟΚ, καθορίζονται οι προϋποθέσεις για την εισαγωγή μεταποιημένης ζωικής πρωτεΐνης ή προϊόντων που περιέχουν την πρωτεΐνη αυτή, προοριζόμενων για κατανάλωση από τα ζώα, και ότι, με βάση το ίδιο  κεφάλαιο, τα κράτη μέλη έχουν τη δυνατότητα να διατηρήσουν σε ισχύ τις εθνικές διατάξεις περί εισαγωγών που ίσχυαν έως τις 18 Δεκεμβρίου 1992 αναφορικά με τις ισχύουσες προϋποθέσεις για τη σπογγώδη εγκεφαλοπάθεια των βοοειδών και την τρομώδη νόσο του  προβάτου, μέχρις ότου εκδοθεί απόφαση σχετικά με τη μέθοδο θερμικής επεξεργασίας που θα καταστρέφει τον υπεύθυνο παράγοντα- ότι οι προϋποθέσεις εισαγωγής τροφών για μικρά ζώα σε δοχεία ερμητικώς κλειστά οι οποίες περιέχουν μεταποιημένες ζωικές πρωτεΐνες παραγόμενες από υλικό υψηλού κινδύνου και τροφών για μικρά ζώα οι οποίες προέρχονται από υλικό χαμηλού κινδύνου θεσπίζονται  με την απόφαση 94/309/ΕΚ της Επιτροπής (2)- ότι, βάσει της απόφασης 94/278/ΕΚ της Επιτροπής (3), καθορίστηκε κατάλογος τρίτων χωρών από τις οποίες τα κράτη μέλη επιτρέπουν την εισαγωγή μεταποιημένης ζωικής πρωτεΐνης ή προϊόντων που περιέχουν την πρωτεΐνη αυτή και που προορίζονται για κατανάλωση  από τα ζώα, εκτός από τα ιχθυάλευρα και παρόμοια προϊόντα, καθώς και κατάλογος τρίτων χωρών από τις οποίες τα κράτη μέλη επιτρέπουν την εισαγωγή ιχθυαλεύρων και παρόμοιων προϊόντων- ότι πρέπει να καθορισθούν όροι σχετικά με την υγεία των ζώων και την κτηνιατρική πιστοποίηση για την εισαγωγή αυτών των προϊόντων από τρίτες χώρες- ότι είναι απαραίτητο να καθοριστούν διαφορετικές προϋποθέσεις για την εισαγωγή και παρόμοιων προϊόντων  και τις λοιπές μεταποιημένες ζωικές πρωτεΐνες που προορίζονται για κατανάλωση από τα ζώα και όσον αφορά τις τελευταίες να λαμβάνεται υπόψη το γεγονός ότι προέρχονται από υλικό είτε υψηλού είτε χαμηλού κινδύνου, όπως ορίζεται βάσει της οδηγίας 90/188/ΕΟΚ  του Συμβουλίου (4), όπως τροποποιήθηκε από την οδηγία 92/118/ΕΟΚ- ότι, λαμβανομένης υπόψη της θέσπισης νέου καθεστώτος πιστοποίησης, πρέπει να προβλεφθεί για την εφαρμογή του- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Τα κράτη μέλη επιτρέπουν την εισαγωγή μεταποιημένων ζωικών πρωτεϊνών προοριζομένων για κατανάλωση από τα ζώα και προερχομένων από υλικό υψηλού κινδύνου, καθώς και τις εισαγωγές προϊόντων -συμπεριλαμβανομένων μειγμάτων -που τις περιέχουν,  εφόσον η μεταποίησή τους γίνεται σε καταγεγραμμένη και εγκεκριμένη μονάδα σύμφωνα με την οδηγία 90/667/ΕΟΚ και εφόσον συνοδεύονται από υγειονομικό ποστοποιητικό κατά το υπόδειγμα του παραρτήματος Α.  Το πρώτο εδάφιο δεν εφαρμόζεται στις τροφές μικρών ζώων σε δοχεία ερμητικώς κλειστά, οι οποίες περιέχουν μεταποιημένες ζωικές πρωτεΐνες παραγόμενες από υλικό υψηλού κινδύνου.  2. Τα κράτη μέλη επιτρέπουν τις εισαγωγές μεταποιημένων ζωικών πρωτεϊνών προοριζόμενων για κατανάλωση από τα ζώα και προερχομένων από υλικό χαμηλού κινδύνου, καθώς και τις εισαγωγές προϊόντων -συμπεριλαμβανομένων μειγμάτων -που τις περιέχουν, εφόσον η  μεταποίησή τους γίνεται σε καταγεγραμμένη και εγκεκριμένη μονάδα σύμφωνα με την οδηγία 90/667/ΕΟΚ και εφόσον συνοδεύονται από υγειονομικό ποστοποιητικό κατά το υπόδειγμα του παραρτήματος Β.  Το πρώτο εδάφιο δεν εφαρμόζεται στις τροφές μικρών ζώων.  3. Τα κράτη μέλη επιτρέπουν τις εισαγωγές ιχθυαλεύρων και αλεύρων προερχομένων από λοιπά θαλάσσια ζώα, των θηλαστικών εξαιρουμένων, καθώς και τις εισαγωγές προϊόντων -συμπεριλαμβανομένων μειγμάτων -που τις περιέχουν, εφόσον η μεταποίησή τους γίνεται σε  καταγεγραμμένη και εγκεκριμένη μονάδα σύμφωνα με την οδηγία 90/667/ΕΟΚ και εφόσον συνοδεύονται από υγειονομικό ποστοποιητικό κατά το υπόδειγμα του παραρτήματος Γ.  Το πρώτο εδάφιο δεν εφαρμόζεται στις τροφές μικρών ζώων.  4. Τα υγειονομικά πιστοποιητικά για τα οποία ο λόγος στα σημεία 1, 2 και 3 αποτελούνται από ένα φύλλο και συμπληρώνονται σε μία τουλάχιστον από τις επίσημες γλώσσες του κράτους μέλους που διεξάγει τον έλεγχο κατά την εισαγωγή.   Άρθρο 2  Η παρούσα απόφαση εφαρμόζεται από την 1η Ιουλίου 1994.   Άρθρο 3  Η παρούσα απόφαση απευθύνεται σε άλλα κράτη μέλη.  Βρυξέλλες, 27 Απριλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 62 της 15. 3. 1993, σ. 49.  (2) ΕΕ αριθ. L 137 της 1. 6. 1994, σ. 62.  (3) ΕΕ αριθ. L 120 της 11. 5. 1994, σ. 44.  (4) ΕΕ αριθ. L 363 της 27. 12. 1990, σ. 51.      ΠΑΡΑΡΤΗΜΑ Α   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για μεταποιημένες ζωικές πρωτεΐνες προοριζόμενες για κατανάλωση από τα ζώα και προερχόμενες από υλικό υψηλού κινδύνου, καθώς και για προϊόντα (μειγμάτων συμπεριλαμβανομένων) που τις περιέχουν άλλα πλην τροφών μικρών ζώων σε  δοχεία ερμητικώς κλειστά, τα οποία προορίζονται για αποστολή στην Ευρωπαϊκή Κοινότητα Σημείωση για τον εισαγωγέα:  Το πιστοποιητικό αυτό χορηγείται μόνο για κτηνιατρικούς σκοπούς και πρέπει να συνοδεύει την αποστολή έως το σημείο που πραγματοποιείται η συνοριακή επιθεώρηση.  Χώρα προορισμού:   Αριθμός πρωτοκόλλου υγειονομικού πιστοποιητικού:   Χώρα εξαγωγής:   Αρμόδιο υπουργείο:   Τμήμα χορήγησης πιστοποιητικών:   Ι. Ταυτοποίηση της πρωτεΐνης ή του προϊόντος Είδος πρωτεΐνης:   Πρωτεΐνη από (ζωικό είδος):   Είδος συσκευασίας:   Αριθμός μονάδων συσκευασίας (1):   Καθαρό βάρος:   ΙΙ. Προέλευση της πρωτεΐνης ή του προϊόντος Διεύθυνση και αριθμός κτηνιατρικού ελέγχου της εγκεκριμένης μονάδας    ΙΙΙ. Προορισμός της πρωτεΐνης ή του προϊόντος Η πρωτεΐνη ή το προϊόν αποστέλλεται από:  από:   (τόπος φόρτωσης) στ. . .:   (χώρα και τόπος προορισμού) με το εξής μεταφορικό μέσο:   Αριθμός σφραγίδας (1):   Όνομα και διεύθυνση του αποστολέα:    Όνομα και διεύθυνση του παραλήπτη:    IV. Υγειονομική βεβαίωση Ο υπογράφων επίσημος κτηνίατρος βεβαιώνω ότι:  α) η πρωτεΐνη ή το προϊόν που περιγράφεται ανωτέρω περιέχει αποκλειστικά ή εν μέρει μεταποιημένη ζωική πρωτεΐνη, μη προοριζόμενη για κατανάλωση από τον άνθρωπο, και προερχόμενη από υλικό υψηλού κινδύνου, το οποίο έχει υποβληθεί στην ακόλουθη διαδικασία  θερμικής επεξεργασίας:  θέρμανση σε τουλάχιστον 133o C όλης της ουσίας για τουλάχιστον 20 λεπτά, σε πίεση 3 bars, με μέγεθος σωματιδίου πριν από την επεξεργασία που δεν υπερβαίνει τα 5 cm.  και ότι το τυχαίο δείγμα πληροί τις ακόλουθες προδιαγραφές (1):  - Clostridium perfingens: απουσία σε 1 gr (3) - Salmonella: απουσία σε 25 gr, n = 5, c = 0, m = 0, Μ = 0 (4) - Enterobacteriaceae: n = 5, c=10, m=10, Μ=3 x 102 σε 1 gr (4)- β) τυχαίο δείγμα του τελικού προϊόντος εξετάσθηκε από αρμόδια αρχή αμέσως προ της αποστολής και διαπιστώθηκε ότι πληροί τις ακόλουθες προδιαγραφές (3):  Salmonella: απουσία σε 25 gr, n = 5, c = 0, m = 0, Μ = 0- γ) το προϊόν που περιγράφεται ανωτέρω:  - παρήχθη με χρησιμοποίηση πρωτεΐνης μηρυκαστικών (5)- - παρήχθη χωρίς χρησιμοποίηση πρωτεΐνης μηρυκαστικών (5)- δ) το τελικό προϊόν:  - συσκευάσθηκε σε νέο υλικό συσκευασίας ή - σε περίπτωση αποστολής ως μεταφορά χύδην, τα εμπορευματοκιβώτια ή τα οιαδήποτε άλλα μέσα μεταφοράς υποβλήθηκαν σε λεπτομερή καθορισμό και απολύμανση με απολυμαντικό εγκεκριμένο από την αρμόδια αρχή, πριν από τη χρήση (3)- ε) το τελικό προϊόν αποθηκεύτηκε αποκλειστικά σε κλειστές αποθήκες- στ) ελήφθησαν όλα τα προφυλακτικά μέτρα για να αποφευχθούν οι επιμολύνσεις του τελικού προϊόντος από παθογόνους παράγοντες μετά τη θερμική επεξεργασία. ,  (τόπος) στ  (ημερομηνία)    (υπογραφή του επίσημου κτηνιάτρου (6) Σφραγίδα (6)   (ονοματεπώνυμο με κεφαλαία, ιδιότητα και τίτλος)   (1) Προαιρετικά.  (2) Όπου: n = αριθμός μονάδων του δείγματος, m = τιμή κατωφλίου για τον αριθμό των βακτηρίων- το αποτέλεσμα θεωρείται ικανοποιητικό εάν ο αριθμός των βακτηρίων σε όλες τις μονάδες δειγματοληψίας δεν υπερβαίνει το m, Μ = μέγιστη τιμή για τον αριθμό των  βακτηρίων- το αποτέλεσμα θεωρείται ικανοποιητικό εάν ο αριθμός των βακτηρίων σε μια ή περισσότερες μονάδες δειγματοληψίας ισούται ή υπερβαίνει το Μ, c = αριθμός μονάδων δειγματοληψίας των οποίων το βακτηριακό φορτίο μπορεί να είναι μεταξύ m και Μ, το  δείγμα παραμένει αποδεκτό εάν το βακτηριακό φορτίο των λοιπών μονάδων δειγματοληψίας ισούται ή είναι κατώτερο του m.  (3) Δείγμα ληφθέν μετά την επεξεργασία.  (4) Δείγμα ληφθέν κατά την αποθήκευση στη μεταποιητική μονάδα.  (5) Διαγράφεται η περιττή ένδειξη.  (6) Η υπογραφή και η σφραγίδα πρέπει να είναι χρώματος διαφορετικού από εκείνο της εκτύπωσης.      ΠΑΡΑΡΤΗΜΑ Β   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για μεταποιημένες ζωικές προτεΐνες προοριζόμενες για κατανάλωση από ζώα και προερχόμενες από υλικό χαμηλού κινδύνου, καθώς και για προϊόντα (μειγμάτων συμπεριλαμβανομένων) που τις περιέχουν άλλα πλην τροφών μικρών ζώων, τα  οποία προορίζονται για αποστολή στην Ευρωπαϊκή Κοινότητα Σημείωση για τον εισαγωγέα:  Το πιστοποιητικό αυτό χορηγείται μόνο για κτηνιατρικούς σκοπούς και πρέπει να συνοδεύει την αποστολή έως το σημείο που πραγματοποιείται η συνοριακή επιθεώρηση.  Χώρα προορισμού:   Αριθμός πρωτοκόλλου υγειονομικού πιστοποιητικού:   Χώρα εξαγωγής:   Αρμόδιο υπουργείο:   Τμήμα χορήγησης πιστοποιητικών:   Ι. Ταυτοποίηση της πρωτεΐνης ή του προϊόντος Η πρωτεΐνη ή το προϊόν παρήχθη από πρώτες ύλες των ακόλουθων ζωικών ειδών:   Είδος συσκευασίας:   Αριθμός μονάδων συσκευασίας (1):   Καθαρό βάρος:   ΙΙ. Προέλευση της πρωτεΐνης ή του προϊόντος Διεύθυνση και αριθμός κτηνιατρικού μητρώου της εγκεκριμένης μονάδας:     ΙΙΙ. Προορισμός της πρωτεΐνης ή του προϊόντος Η πρωτεΐνη ή το προϊόν αποστέλλεται από:   (τόπος φόρτωσης) στ. . .:   (χώρα και τόπος προορισμού) με το ακόλουθο μεταφορικό μέσο:   Αριθμός σφραγίδας (2):   Όνομα και διεύθυνση του αποστολέα:    Όνομα και διεύθυνση του παραλήπτη   IV. Υγειονομική βεβαίωση 1. Ο υπογράφων επίσημος κτηνίατρος βεβαιώνω ότι η πρωτεΐνη ή το προϊόν που περιγράφεται ανωτέρω περιέχει αποκλειστικά ή εν μέρει ζωική πρωτεΐνη η οποία ελήφθη από υλικό χαμηλού κινδύνου, και ότι:  α) παρήχθη έτσι ώστε να έχει υποβληθεί σε επεξεργασία όλης της ουσίας για να πληροί τις προδιαγραφές του στοιχείου β)- β) ελέγχθηκε με τυχαία δειγματοληψία από εκάστη επεξεργασμένη παρτίδα, κατά την αποθήκευση στη μονάδα επεξεργασίας, για το κατά πόσον πληροί τις ακόλουθες προδιαγραφές (1):  - Salmonella: απουσία σε 25 gr, n = 5, c = 0, m = 0, M = 0,  - Enterobacteriaceae: n = 5, c = 2, m = 10, M = 3 x 102 σε 1 gr- γ) δεν παρήχθη:  - από ζώα συντηρούμενα για γεωργική παραγωγή τα οποία ψόφησαν (δεν εσφάγησαν) - συμπεριλαμβάνονται θνησιγενή και αγέννητα ακόμη ζώα - και με την επιφύλαξη περιπτώσεων επείγουσας σφαγής για να μην υποφέρουν τα ζώα μέσα σε κακές συνθήκες διαβίωσης, ούτε  από ζώα γεωργικών εκμεταλλεύσεων που ψόφησαν κατά τη διαμετακόμιση,  - από ζώα που θανατώθηκαν στο πλαίσιο μέτρων ελέγχου νόσων, είτε στην εκμετάλλευση ή σε οποιονδήποτε άλλο τρόπο που ορίζεται από την αρμόδια αρχή,  - ζωικά προβλήματα, του αίματος συμπεριλαμβανομένου, προερχόμενα από ζώα τα οποία, κατά την προ της σφαγής κτηνιατρική επιθεώρηση, παρουσίαζαν κλινικά συμπτώματα νόσων μεταδιδόμενων τόσο στον άνθρωπο όσο και σε άλλα ζώα,  - από μέρη ζώου σφαγέντος κατά τον συνήθη τρόπο τα οποία δεν υποβλήθηκαν σε κρεοσκοπικό έλεγχο εξαιρουμένων δορών, δερμάτων, οπλών, πτερών, ερίου, κεράτων, αίματος και παρόμοιων προϊόντων,  - από κρέας, κρέας πουλερικών, πτερωτά θηράματα και τρόφιμα ζωικής προελεύσεως που είχαν υποστεί αλλοίωση,  - από ζώα, νωπό κρέας, κρέας πουλερικών, πτερωτά θηράματα, κρέας και γαλακτοκομικά προϊόντα τα οποία, κατά τον προβλεπόμενο από την κοινοτική νομοθεσία έλεγχο, διαπιστώθηκε ότι δεν πληρούσαν τις προβλεπόμενες κτηνιατρικές προδιαγραφές για εισαγωγή τους  στην Κοινότητα,  - από ζωικά απόβλητα που περιείχαν κατάλοιπα ουσιών επικίνδυνων για την υγεία του ανθρώπου και των ζώων, ούτε από κρέας ή προϊόντα ζωικής προελεύσεως ακατάλληλα για κατανάλωση από τον άνθρωπο εξαιτίας της παρουσίας τέτοιων καταλοίπων.  2. Ο κάτωθι υπογεγραμμένος επίσημος κτηνίατρος πιστοποιώ ότι α) η πρωτεΐνη ή το προϊόν που περιγράφεται ανωτέρω:  - παρήχθη με χρησιμοποίηση πρωτεΐνης μηρυκαστικών (2),  - παρήχθη χωρίς χρησιμοποίηση πρωτεΐνης μηρυκαστικών (2)- β) τυχαίο δείγμα εξετάσθηκε στη μεταποιητική μονάδα και διαπιστώθηκε ότι πληροί τις ακόλουθες προδιαγραφές (1):  Salmonella: απουσία σε 25 gr, n = 5, c = 0, m = 0, M = 0,  γ) το τελικό προϊόν:  - συσκευάσθηκε σε νέο υλικό συσκευασίας ή - σε περίπτωση αποστολής κατά την οποία το προϊόν μεταφέρεται χύμα, τα εμπορευματοκιβώτια ή άλλα μέσα μεταφοράς υποβλήθηκαν σε πλήρη καθαρισμό και απολύμανση με απολυμαντικό που είχε εκγριθεί από την αρμόδια αρχή προ της χρήσεως (2)- δ) το τελικό προϊόν αποθηκεύθηκε αποκλειστικά σε κλειστές αποθήκες- ε) ελήφθησαν όλα τα προφυλακτικά μέτρα για να αποφευχθούν οι επιμολύνσεις του τελικού προϊόντος από παθογόνους παράγοντες μετά από τη θερμική επεξεργασία.  Έγινε ,  (τόπος) στ  (ημερομηνία)    (υπογραφή του επίσημου κτηνιάτρου) (5) Σφραγίδα (5)   (ονοματεπώνυμο με κεφαλαία, ιδιότητα και τίτλος)   (1) Εφόσον το προϊόν δεν μεταφέρεται χύμα.  (2) Προαιρετικά.  (3) όπου: n = αριθμός μονάδων του δείγματος, m = τιμή κατωφλίου για τον αριθμό των βακτηρίων- το αποτέλεσμα θεωρείται ικανοποιητικό εάν ο αριθμός των βακτηρίων σε όλες τις μονάδες δειγματοληψίας δεν υπερβαίνει το m- Μ = μέγιστη τιμή για τον αριθμό των  βακτηρίων- το αποτέλεσμα θεωρείται ικανοποιητικό εάν ο αριθμός των βακτηρίων σε μια ή περισσότερες μονάδες δειγματοληψίας ισούται με Μ ή υπερβαίνει το Μ- c = αριθμός μονάδων δειγματοληψίας των οποίων το βακτηριακό φορτίο μπορεί να είναι μεταξύ m και Μ,  το δείγμα εξακολουθεί να θεωρείται αποδεκτό εάν το βακτηριακό φορτίο των λοιπών μονάδων δειγματοληψίας είναι m ή κατώτερο του m.  (4) Διαγράφεται η περιττή ένδειξη.  (5) Η υπογραφή και η σφραγίδα πρέπει να είναι χρώματος διαφορετικού από εκείνο της εκτύπωσης.      ΠΑΡΑΡΤΗΜΑ Γ   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για ιχθυάλευρα, συμπεριλαμβανομένων αλεύρων θαλάσσιων ζώων με την εξαίρεση των θηλαστικών, καθώς και για προϊόντα (μειγμάτων συμπεριλαμβανομένων) που τα περιέχουν, άλλα πλην τροφών μικρών ζώων, τα οποία προορίζονται για  αποστολή στην Ευρωπαϊκή Κοινότητα Σημείωση για τον εισαγωγέα:  Το πιστοποιητικό αυτό χορηγείται μόνο για κτηνιατρικούς σκοπούς και πρέπει να συνοδεύει την αποστολή έως το σημείο που πραγματοποιείται η συνοριακή επιθεώρηση.  Χώρα προορισμού:   Αριθμός πρωτοκόλλου του πιστοποιητικού:   Χώρα εξαγωγής:   Αρμόδιο υπουργείο:   Τμήμα χορήγησης πιστοποιητικών:   Ι. Ταυτοποίηση της πρωτεΐνης ή του προϊόντος Είδος συσκευασίας:   Αριθμός μονάδων συσκευασίας:   Καθαρό βάρος:   ΙΙ. Προέλευση της πρωτεΐνης ή του προϊόντος Διεύθυνση και αριθμός επίσημου ελέγχου της εγκεκριμένης μονάδας:     ΙΙΙ. Προορισμός της πρωτεΐνης ή του προϊόντος Το ιχθυάλευρο αποστέλλεται από:   (τόπος φόρτωσης) στ. . .:   (χώρα και τόπος προορισμού) με το εξής μεταφορικό μέσο:   Αριθμός σφραγίδας (1):   Όνομα και διεύθυνση του αποστολέα:    Όνομα και διεύθυνση του παραλήπτη:    IV. Υγειονομική βεβαίωση Ο υπογράφων εκπρόσωπος της αρμόδιας αρχής βεβαιώνω ότι:  η πρωτεΐνη ή το προϊόν που περιγράφεται ανωτέρω:  α) υποβλήθηκε σε θερμική επεξεργασία σε θερμοκρασία τουλάχιστον 80o C, όλης της ουσίας- β) τυχαίο δείγμα εξετάσθηκε στη μεταποιητική μονάδα και διαπιστώθηκε ότι πληροί τις ακόλουθες προδιαγραφές (1):  - Salmonella: απουσία σε 25 gr, n = 5, c = 0, m = 0, M = 0,  - Enterobacteriaceae: n = 5, c = 2, m = 10, M = 3 x 102 σε 1 gr- γ) προέρχεται από ιχθύς ή άλλα θαλάσσια ζώα, με την εξαίρεση των θαλάσσιων θηλαστικών, που συνελήφθησαν σε ανοιχτή θάλασσα, ή από υπολείμματα νωπών ισχθύων προερχόμενα από βιομηχανικές μονάδες ισχθυοσκευασμάτων τα οποία προορίζονται για κατανάλωση από  τον άνθρωπο- δ) δεν προέρχεται από αλλοιωμένους ιχθύς:  ε) δεν προέρχεται από ιχθύς οι οποίοι, κατά τον προβλεπόμενο από την κοινοτική νομοθεσία έλεγχο, διαπιστώθηκε ότι δεν πληρούν τις προβλεπόμενες κτηνιατρικές προδιαγραφές για εισαγωγή τους στην Κοινότητα- στ) τυχαίο δείγμα του τελικού προϊόντος εξετάσθηκε από την αρμόδια αρχή αμέσως προ της αποστολής και διαπιστώθηκε ότι πληροί τις ακόλουθες προδιαγραφές (1):  Salmonella: απουσία σε 25 g, n = 5, c = 0, m = 0, M = 0,  ζ) - συσκευάσθηκε σε νέο υλικό συσκευασίας (3) ή - σε περίπτωση αποστολής ως μεταφορά χύδην, τα εμπορευματοκιβώτια ή τα οιαδήποτε άλλα μέσα μεταφοράς υποβλήθηκαν σε λεπτομερή καθορισμό και απολύμανση με απολυμαντικό εγκεκριμένο από την αρμόδια αρχή, πριν από τη χρήση (3) η) ελήφθησαν όλα τα προφυλακτικά μέτρα για να αποφευχθούν οι επιμολύνσεις του τελικού προϊόντος από παθογόνους παράγοντες μετά από τη θερμική επεξεργασία.  Έγινε ,  (τόπος) στ  (ημερομηνία)    (υπογραφή του επίσημου κτηνιάτρου) (4) Σφραγίδα (4)   (ονοματεπώνυμο με κεφαλαία, ιδιότητα και τίτλος)   (1) Προαιρετικά.  (2) όπου: n = αριθμός μονάδων της παρτίδας, m = τιμή κατωφλίου για τον αριθμό των βακτηρίων- το αποτέλεσμα θεωρείται ικανοποιητικό εάν ο αριθμός των βακτηρίων σε όλες τις μονάδες δειγματοληψίας δεν υπερβαίνει το m, Μ = μέγιστη τιμή για τον αριθμό των  βακτηρίων- το αποτέλεσμα θεωρείται ικανοποιητικό εάν ο αριθμός των βακτηρίων σε μια ή περισσότερες μονάδες δειγματοληψίας ισούται με Μ ή υπερβαίνει το Μ, c = αριθμός μονάδων δειγματοληψίας των οποίων το βακτηριακό φορτίο μπορεί να είναι μεταξύ m και Μ,  το δείγμα εξακολουθεί να είναι ικανοποιητικό εάν το βακτηριακό φορτίο των λοιπών μονάδων δειγματοληψίας είναι m ή κάτω του m..  (3) Διαγράψτε η περιττή ένδειξη.  (4) Η υπογραφή και η σφραγίδα πρέπει να είναι χρώματος διαφορετικού από εκείνο της εκτύπωσης.